Κωνσταντίνος Καλλιγάς

Ο Κωνσταντίνος Καλλιγάς (1928 - 3 Σεπτεμβρίου 1993) ήταν Έλληνας δημοσιογράφος και συγγραφέας.

Βίος
Γεννήθηκε το 1928 στην Αθήνα, με καταγωγή από την Ύδρα και την Κεφαλλονιά.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά» Απόφοιτος του Λεοντείου Λυκείου - Σίνα καί της  Νομικής Σχολής του Πανεπιστημίου Αθηνών, είχε ήδη ξεκινήσει την δημοσιογραφική του σταδιοδρομία το 1946, σε ηλικία 18 ετών, στις εφημερίδες «Το Βήμα» και «Τα Νέα», όπου και εργάσθηκε για 20 χρόνια, έως το 1966.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά» Υπήρξε επίσης αρθρογράφος και συνεργάτης της εφημερίδας «Μακεδονία», καθώς και ανταποκριτής του Ραδιοφωνικού Ιδρύματος Κύπρου (ΡΙΚ).

Από το 1963 έως το 1965, στις κυβερνήσεις του Γεωργίου Παπανδρέου, διατέλεσε σύμβουλος προγράμματος της γενικής διεύθυνσης του Εθνικού Ιδρύματος Ραδιοφωνίας (ΕΙΡ), με γενικό διευθυντή τον Αναστάσιο Πεπονή.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά» Από το 1967 μέχρι το 1974 ήταν συνεργάτης της Διεύθυνσης Τύπου του Συμβουλίου της Ευρώπης, και η δράση του εκεί (δημοσιεύσεις αντιχουντικών κειμένων και προκηρύξεων) οδήγησε στην σύλληψη και φυλάκισή του για 10 μήνες από την δικτατορία των συνταγματαρχών.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά»

Μετά την αποκατάσταση της δημοκρατίας, το 1974, ξεκίνησε την συνεργασία του με την εφημερίδα «Καθημερινή», ως τακτικός επιφυλλιδογράφος, όπου και παρέμεινε έως τον θάνατό του το 1993.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά» Στα χρόνια της μεταπολίτευσης παρουσίασε μια πολιτική μεταστροφή, ασκώντας δριμεία κριτική στον Ανδρέα Παπανδρέου, παρότι είχε διατελέσει συνεργάτης του Γεωργίου Παπανδρέου κατά την προδικτατορική περίοδο.

Υπήρξε συγγραφέας των βιβλίων «Πανόραμα των Σύγχρονων Ιδεών», «Παλινόρθωση και Δικτατορία», «Πρώτη Μαρτίου 1935» κ.α. Τιμήθηκε με διάφορα δημοσιογραφικά βραβεία, καθώς και με τον Χρυσό Σταυρό του Φοίνικα από τον Πρόεδρο της Δημοκρατίας Κωνσταντίνο Καραμανλή.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά» Μιλούσε άπταιστα Γαλλικά, Αγγλικά και Ιταλικά.

Πέθανε από καρκίνο στις 3 Σεπτεμβρίου 1993, σε ηλικία 65 ετών.Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά»

 Παραπομπές 

 Εξωτερικοί σύνδεσμοι 

 Κωνσταντίνος Καλλιγάς στον Πανδέκτη, του Εθνικού Ιδρύματος Ερευνών

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Χρυσός Σταυρός του Τάγματος του Φοίνικα